कलश यात्रा के साथ भागवत कथा शुरू
भौनावासरोड पर कूनेड गांव के पास चित्राला की ढाणी में श्रीश्याम मंदिर में रविवार को श्रीमद् भागवत कथा का शुभारंभ हुआ।
इससे पूर्व महिलाओं ने कस्बे के केशव सागर धर्मशाला से कलश यात्रा निकाली जो कस्बे के मुख्य रास्ते से गुजरती हुई कथा स्थल पर पहुंची जहां कथा वाचक गोकुल जिला मथुरा के संत काष्णिर बाल योगी ने भागवत कथा के महत्व की जानकारी देते हुए बताया कि भगवान की कथा सुनने मात्र से व्यक्ति का उदार हो जाता है, इसलिए जीवन में भगवान की कथा जरूर सुननी चाहिए। आयोजक जगदीश यादव ने बताया कि भागवत कथा रोज दोपहर 12 से शाम 4 बजे तक सुनाई जाएगी। समापन दो जनवरी को पूर्णाहुति भण्डारे के साथ होगा।
रामनाम संकीर्तन
शाहपुरा|त्रिवेणीसत्संग मंडल के तत्वावधान में सुबह 9 से दोपहर एक बजे तक चलने वाले रामनाम संकीर्तन में सीतारामजी एवं ठाकुर जी विशेष झांकी सजाई गई। भजन गायक लल्लूराम अग्रवाल, प्रतापनारायण पारीक, विधा शर्मा, आनंद जांगिड़,रामदयाल मेहरा, गोपाल शर्मा, ललिता दीवान, विजय बाबू आदि ने अपनी शानदार प्रस्तुतियां दीं।
bho_Deva awa_Deva hin_Deva bho_Deva hin_Deva